**Pirkimo sutartis [CPO pirkimo numeris]**

[PIRKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – PIRKĖJAS), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – TIEKĖJAS),

toliau kartu vadinami Šalimis, vadovaudamiesi dinaminėje pirkimo sistemoje „Priemonių kelio dangos priežiūrai su pristatymu užsakymai per CPO LT elektroninį katalogą“ Nr. ................. įvykusio Konkretaus pirkimo Nr. [konkretaus pirkimo numeris] sąlygomis, sudarome šią prekių pirkimo sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## **Prekės** – Prekės, apibrėžtos Pirkimo sutarties sąlygose, jos prieduose ir su šiomis Prekėmis susijusios paslaugos, kurias TIEKĖJAS įsipareigoja teikti PIRKĖJUI pagal šią Pirkimo sutartį, ir galiojančių teisės aktų reikalavimus.

## **Pradinės sutarties vertė** – lėšų suma, nurodyta Pirkimo sutarties priede ir apskaičiuota pagal Kainodaros taisyklių nustatymo metodiką, patvirtintą Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95.

## **Pirkimo dokumentai** – šiai Pirkimo sutarčiai sudaryti vykdytos viešojo pirkimo procedūros metu pateiktų arba nurodytų dokumentų visuma, kuriais vadovaujantis TIEKĖJAS pateikė pasiūlymą.

## **Pirkimo sutarties kaina** – už Pirkimo sutartyje nurodytas Prekes pagal Pirkimo sutartį TIEKĖJO gaunama ekonominė nauda. Į Pirkimo sutarties kainą įskaičiuojami visi mokesčiai ir visos kitos TIEKĖJO patiriamos su Pirkimo sutarties vykdymu susijusiosišlaidos.

## **Prekės kaina** – Prekės mato vieneto kaina (įkainis).

## **Techninė specifikacija** – Pirkimo sutarties priedas ir kiti Pirkimo sutarties dokumentai, kuriuose nustatyti reikalavimai Prekėms.

## Kitos Pirkimo sutartyje vartojamos sąvokos atitinka Lietuvos Respublikos viešųjų pirkimų įstatyme, Lietuvos Respublikos civiliniame kodekse ir juos įgyvendinančiuose teisės aktuose nustatytas sąvokas, išskyrus atvejus, kai Pirkimo sutartyje apibrėžta kitaip.

# Pirkimo sutarties dalykas

## Šios Pirkimo sutarties dalykas yra Prekės, nurodytos Pirkimo sutarties priede ir aprašytos Techninėje specifikacijoje.

## Pirkimo sutartimi TIEKĖJAS įsipareigoja Pirkimo sutartyje nustatytomis sąlygomis ir tvarka perduoti PIRKĖJO nuosavybėn Prekes, atitinkančias Techninės specifikacijos nustatytus reikalavimus, o PIRKĖJAS įsipareigoja priimti tinkamai ir laiku pristatytas Prekes bei sumokėti TIEKĖJUI Pirkimo sutarties kainą Pirkimo sutartyje nustatytomis sąlygomis ir tvarka.

## PIRKĖJAS numato galimybę įsigyti TIEKĖJO pasiūlyme arba Techninėje specifikacijojenenurodytų, tačiau su viešojo pirkimo objektu susijusių Prekių. Tokio pobūdžio sąraše nenurodytų, tačiau su viešojo pirkimo objektu susijusių Prekių, PIRKĖJAS gali įsigyti neviršijant 10 (dešimt) procentų Pradinės sutarties vertės.

# Šalių teisės ir pareigos

## PIRKĖJAS įsipareigoja:

## priimti Pirkimo sutartyje nustatytais terminais ir tvarka TIEKĖJO pristatytas Prekes, atitinkančias Techninės specifikacijos nustatytus reikalavimus;

## Prekių priėmimo metu patikrinti TIEKĖJO pristatytas Prekes ir įforminti patikrinimo rezultatus Pirkimo sutartyje nustatyta tvarka;

## sumokėti TIEKĖJUI už priimtas Prekes Pirkimo sutartyje nustatytą kainą Pirkimo sutartyje nustatytomis sąlygomis ir tvarka;

## pranešti TIEKĖJUI apie Pirkimo sutarties sąlygų, nustatančių Prekių kokybę, atitikimą Techninei specifikacijai, kiekį, asortimentą, komplektiškumą, tarą ir pakuotę, pažeidimą per 5 (penkias) darbo dienas, po to, kai buvo ar, atsižvelgiant į daiktų pobūdį ir paskirtį, turėjo būti nustatytas atitinkamos sąlygos pažeidimas;

## bendradarbiauti su TIEKĖJU: suteikti TIEKĖJUI jo pagrįstai prašomą, PIRKĖJO turimą informaciją ir (ar) dokumentus, būtinus Pirkimo sutarčiai tinkamai ir laiku įvykdyti.

## per Pirkimo sutarties galiojimo terminą nupirkti Prekių už ne mažiau kaip [nuo 50 iki 100] procentų Pradinės sutarties vertės.

## PIRKĖJAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## PIRKĖJAS turi teisę:

## nepriimti Pirkimo sutarties reikalavimų neatitinkančių Prekių;

## reikalauti, kad TIEKĖJAS tinkamai ir laiku vykdytų įsipareigojimus, nurodytus Pirkimo sutartyje ir Lietuvos Respublikoje galiojančiuose teisės aktuose;

## tikrinti pristatomų Prekių kokybę, kiekį, asortimentą, komplektiškumą, pakuotę ir kitas atitikties Techninei specifikacijai sąlygas, taip pat be atskiro pranešimo atlikti pristatomų Prekių patikrinimus, kurie PIRKĖJUI atrodo reikalingi, pareikšti TIEKĖJUI pastabas dėl Prekių tiekimo. PIRKĖJO pastebėti trūkumai fiksuojami raštu arba el. paštu ir turi būti TIEKĖJO sąskaita ištaisyti per PIRKĖJO nurodytą terminą;

## Prekių perdavimo-priėmimo metu atlikti kontrolinius Prekės svėrimus, svėrimus, naudodamas svarstykles su metrologine patikra. Jeigu Prekių perdavimo-priėmimo akte/ krovinio važtaraštyje nurodytas Prekių kiekis nesutampa su kontrolinio prekės svėrimo metu nustatytu Prekių kiekiu, neatitikimas fiksuojamas Prekių perdavimo-priėmimo akte/ krovinio važtaraštyje ir parašu patvirtinamas TIEKĖJO arba TIEKĖJO atstovo. Kokybės tikrinimo tvarka:

## 3.2.4.1. Prekės turi atitikti teisės aktų, reglamentuojančių tokio pobūdžio Prekių kokybės, tiekimo bei saugos reikalavimus.

## 3.2.4.2. TIEKĖJAS privalo, pateikdamas atitinkamus dokumentus, įrodyti PIRKĖJUI, kad Prekių kokybė atitinka Pirkimo sąlygose nustatytus techninius reikalavimus. Esant poreikiui ar (ir) PIRKĖJUI kilus abejonių dėl pateiktų dokumentų tinkamumo ar pakankamumo įrodyti Prekių kokybę nustatytiems reikalavimams, TIEKĖJAS savo lėšomis gali pateikti papildomus paaiškinimus ir dokumentus.

## 3.2.4.3. Pirkimo sutarties vykdymo metu, siekiant nustatyti Prekių kokybę, iš PIRKĖJO nuožiūra pasirinktos siuntos, gali būti imami kontroliniai ėminiai. Siunta laikomas kiekis pateiktas vieno užsakymo metu nurodytu adresu.

## 3.2.4.4. Ėminiai imami nepriklausomos akredituotos laboratorijos darbuotojo, vadovaujantis LST EN 932-1 arba lygiaverčiu standartu, dalyvaujant PIRKĖJO ir TIEKĖJO atstovams. Apie ketinimą imti ėminius, PIRKĖJAS informuoja TIEKĖJĄ ne vėliau kaip prieš 24 val. elektroniniu paštu iki numatomo Prekių pristatymo momento. Jeigu TIEKĖJO atstovai atsisako dalyvauti ar neatvyksta kvietime nurodytu laiku, ėminių ėmimą galima atlikti ir jiems nedalyvaujant. Šiuo atveju, TIEKĖJO atstovu gali būti laikomas ir transporto priemonės, pristačiusios Prekę, vairuotojas jeigu TIEKĖJAS apie tai elektroniniu paštu informuoja PIRKĖJĄ. Tokiu atveju TIEKĖJAS negali reikšti pretenzijų dėl pavyzdžių ėmimo. Už kokybės tyrimų organizavimą ir atlikimą atsako PIRKĖJAS.

## 3.2.4.5. Vadovaujantis LST 932-1 arba lygiaverčiu standartu paimti ėminiai supakuojami ir paženklinami taip, kad nepažeidus pakuotės ir ženklinimo nebūtų galima pakeisti ėminio turinio.

## 3.2.4.6. Ėminio ženklinimo rekvizituose pasirašo visi ėmime dalyvavusieji atstovai.

## 3.2.4.7. Viena iš 3 supakuota ir paženklinta jungtinio ėminio dalis pristatoma į PIRKĖJO pasirinktą nepriklausomą akredituotą laboratoriją, antra atiduodama TIEKĖJUI arba TIEKĖJO atstovui, o trečia, kaip kontrolinis ėminys, paliekamas pas PIRKĖJĄ, tam tikslui, kad kilus ginčui, būtų galima jį ištirti kitoje nepriklausomoje akredituotoje laboratorijoje ir palyginti skirtingų laboratorijų tyrimų rezultatus.

## 3.2.4.8. Išlaidos, susijusios su kontrolinių pavyzdžių tyrimu, priskiriamos neteisiajai šaliai (neteisiąja šalimi laikomas PIRKĖJAS, jei PIRKĖJAS inicijuoja tyrimą ir ištirtas pavyzdys atitinka Techninėje specifikacijoje nustatytų reikalavimų arba TIEKĖJAS, jei ištirtas pavyzdys neatitinka Techninė specifikacijoje nustatytų reikalavimų).

## neapmokėti Europos elektroninių sąskaitų faktūrų standarto neatitinkančių sąskaitų faktūrų, jeigu TIEKĖJAS jas pateikia ne Pirkimo sutartyje numatytomis priemonėmis;

## išskaičiuoti netesybas ir kitus dėl TIEKĖJO kaltės patirtus nuostolius iš TIEKĖJUI mokėtinų sumų, prieš tai raštu informavęs TIEKĖJĄ;

## sustabdyti mokėjimus TIEKĖJUI, jeigu TIEKĖJAS nevykdo arba netinkamai vykdo bet kokius Pirkimo sutartimi prisiimtus ar teisės aktuose numatytus įsipareigojimus, iki kol šie įsipareigojimai nebus tinkamai įvykdyti;

## prašyti TIEKĖJO pateikti visus Prekių atitikimą Techninei specifikacijai pagrindžiančius dokumentus;

## Pirkimo sutartyje nustatyta tvarka reikalauti TIEKĖJO pakeisti TIEKĖJO darbuotoją ir (ar) subtiekėją ar jo darbuotoją, tiesiogiai vykdantį Pirkimo sutartyje nurodytus įsipareigojimus, jeigu Pirkimo sutarties vykdymui paskirtas asmuo netinkamai vykdo ar pažeidžia Pirkimo sutartyje nurodytas pareigas.

## prašyti TIEKĖJO pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.3.12. ir 3.3.13. reikalavimams.

## nustačius, kad Prekės (jų sudėtinės dalys, kai taikoma – pakuotės) neatitinka Pirkimo sutarties 3.3.12. ir 3.3.13. punktų nuostatų, reikalauti TIEKĖJO pakeisti Prekes į atitinkančias.

## PIRKĖJAS turi kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

## TIEKĖJAS įsipareigoja:

## Pirkimo sutartyje nustatytais terminais ir tvarka pristatyti ir perduoti PIRKĖJO nuosavybėn Prekes, atitinkančias Pirkimo sutartyje ir Techninėje specifikacijoje nustatytus reikalavimus;

## kartu su Prekėmis perduoti PIRKĖJUI visą būtiną dokumentaciją, įskaitant dokumentus, patvirtinančius siūlomų prekių atitikimą techniniams reikalavimams lietuvių ar anglų k. (kartu su vertimu į lietuvių kalbą):

3.3.2.1. Prekių perdavimo-priėmimo aktą/krovinio pristatymo važtaraštį arba kitą Prekių perdavimo-priėmimo faktą patvirtinantį dokumentą, kuriame būtų detalizuotos Prekės ir jų kiekiai.

## 3.3.2.2. Prekės kokybės sertifikatą arba Gamintojo eksploatacinių savybių deklaraciją;

## 3.3.2.3. saugos duomenų lapus (SDL);

## 3.3.2.4. cheminės sudėties (chloridų, netirpstančių dalelių ir drėgmės kiekio nustatymo) bandymų rezultatus (ne mažiau kaip 2 (du) bandymų rezultatai), atlikti nepriklausomos akredituotos laboratorijos) (taikoma nepakuotoms Prekėms);

## 3.3.2.5. granuliometrinės sudėties bandymų rezultatai (ne mažiau kaip 2 (du) bandymų rezultatai), atlikti nepriklausomos akredituotos laboratorijos (taikoma nepakuotoms Prekėms);

## 3.3.2.6. gamintojo išduota techninės druskos piltinio tankio pažyma (taikoma nepakuotoms Prekėms).

## iki Pirkimo sutartyje nustatyta tvarka Prekių pristatymo PIRKĖJUI momento prisiimti atsitiktinio Prekių žuvimo ar sugedimo riziką;

## tinkamai vykdyti įsipareigojimus, numatytus Pirkimo sutartyje, įskaitant ir Prekių trūkumų šalinimą. TIEKĖJAS pasirūpina visa būtina įranga, darbų sauga ir darbo jėga, reikalinga Sutarties vykdymui;

## bendradarbiauti su PIRKĖJU ir neatlygintinai konsultuoti jį visais su Pirkimo sutarties vykdymu susijusiais klausimais;

## nedelsiant, bet ne vėliau nei per 3 (tris) darbo dienas, raštu informuoti PIRKĖJĄ apie bet kurias aplinkybes, kurios trukdo ir (ar) gali sutrukdyti TIEKĖJUI įvykdyti sutartinius įsipareigojimus Pirkimo sutartyje nustatytais terminais bei tvarka. Toks pranešimas nepanaikina PIRKĖJO teisės skaičiuoti netesybas pagal Pirkimo sutartį ar reikalauti atlyginti kitus nuotolius, jeigu Prekės nebūtų pristatytos laiku;

## tiekiant Prekes laikytis Lietuvos Respublikoje galiojančių įstatymų ir kitų teisės aktų reikalavimų, ir užtikrinti, kad TIEKĖJO ar jo pasitelkto subtiekėjo (-ų) (jeigu pasitelkiamas) darbuotojai jų laikytųsi. TIEKĖJAS garantuoja PIRKĖJUI ir (ar) trečiajai šaliai nuostolių atlyginimą, jeigu TIEKĖJO ar jo pasitelkto subtiekėjo (-ų) (jeigu pasitelkiamas) darbuotojai nesilaikytų įstatymų ar kitų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

## užtikrinti, kad Pirkimo sutartį vykdys tik teisę verstis atitinkama veikla turintys asmenys, įskaitant ir pasitelkiamą (-us) subtiekėją (-us) (jeigu pasitelkiamas), neatsižvelgiant į tai, ar TIEKĖJO kvalifikacija dėl teisės verstis atitinkama veikla buvo tikrinama arba tikrinama ne visa apimtimi;

## savo sąskaita apsaugoti PIRKĖJĄ nuo bet kokių pretenzijų ar nuostolių, atsirandančių dėl TIEKĖJO ar asmenų, už kuriuos atsako TIEKĖJAS, veiksmų ar aplaidumo vykdant Pirkimo sutartį bei atlyginti dėl šių veiksmų padarytus nuostolius PIRKĖJUI ir (ar) tretiesiems asmenims, tame tarpe ir dėl bet kokių teisės aktų pažeidimo ar bet kokių kitų asmenų teisių pažeidimo;

## nenaudoti PIRKĖJO prekės ženklo ar pavadinimo jokioje reklamoje, leidiniuose ar kt. be išankstinio raštiško PIRKĖJO sutikimo;

## užtikrinti iš PIRKĖJO Pirkimo sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą.

## mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

## Pirkėjui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo.

## TIEKĖJAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## TIEKĖJAS turi teisę:

## reikalauti, kad PIRKĖJAS priimtų kokybiškas ir Pirkimo sutartyje nustatytus reikalavimus atitinkančias Prekes bei sumokėtų už jas Pirkimo sutartyje nustatytą kainą Pirkimo sutartyje nustatytomis sąlygomis ir tvarka;

## reikalauti, kad PIRKĖJAS tinkamai ir laiku vykdytų kitus įsipareigojimus, nurodytus Pirkimo sutartyje ir Lietuvos Respublikoje galiojančiuose teisės aktuose;

## prašyti, kad PIRKĖJAS pateiktų Pirkėjo turimus dokumentus ir (ar) kitą informaciją, kurie yra būtini TIEKĖJO tinkamam Pirkimo sutartimi prisiimtų įsipareigojimų įvykdymui.

## Tiekėjas turi kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

# Pirkimo sutarties kaina ir mokėjimo tvarka

## Pirkimo sutartis yra fiksuoto įkainio sutartis.

## Prekių kainos ir Pradinės sutarties vertė nurodyta Pirkimo sutarties priede.

## Į Prekių kainą yra įskaičiuoti visi mokesčiai ir visos TIEKĖJO išlaidos, apimančios viską, ko reikia visiškam ir tinkamam Pirkimo sutarties įvykdymui (įskaitant sąskaitų faktūrų pateikimo šioje Pirkimo sutartyje numatytomis priemonėmis išlaidas):

## pakavimo, pakrovimo, tranzito, iškrovimo, išpakavimo, tikrinimo, draudimo ir kitos su Prekių tiekimu susijusios išlaidos;

## transporto išlaidos;

## darbo užmokesčio ir/ar atlyginimo subtiekėjui išlaidos;

## visos su dokumentų, numatytų Techninėje specifikacijoje ir Pirkimo sutartyje, rengimu, vertimu (jei reikalaujama) ir pateikimu susijusios išlaidos;

## Pirkimo sutarties sąlygose ar Techninėje specifikacijoje nurodytos PIRKĖJO darbuotojų mokymo ir konsultavimo išlaidos;

## kitos su Prekių tiekimu ir kitų Pirkimo sutartyje numatytų įsipareigojimų vykdymu susijusios išlaidos ir mokesčiai.

## Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.

## PIRKĖJAS sumoka TIEKĖJUI už tinkamai ir kokybiškai patiektas Prekes šalims pasirašius Prekių perdavimo–priėmimo aktą ir TIEKĖJUI Pirkimo sutartyje nustatyta tvarka pateikus sąskaitą faktūrą, ne vėliau kaip per [nuo 1 iki 30] kalendorinių dienų, skaičiuojamųnuo sąskaitos pateikimo dienos, lėšas pervesdamas į TIEKĖJO banko sąskaitą. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus, patvirtinančius apie finansavimo iš trečiųjų šalių vėlavimą.

## Prekių kainos ir Pradinės sutarties vertės perskaičiavimas:

## Jeigu Pirkimo sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką TIEKĖJO teikiamų Prekių Pirkimo sutartyje nurodytai kainai, Pirkimo sutartyje nurodyta Prekių kaina perskaičiuojama ją didinant arba mažinant. Perskaičiavimas įforminamas Pirkimo sutarties pakeitimu, kuris tampa neatskiriama Pirkimo sutarties dalimi. Perskaičiuota Prekių kaina taikoma už tą Prekių dalį, už kurią sąskaita išrašoma galiojant naujam PVM. Jeigu Prekių kainos perskaičiavimą dėl pasikeitusio (padidėjusio ar sumažėjusio) PVM inicijuoja TIEKĖJAS, jis turi raštu kreiptis į PIRKĖJĄ ir pateikti konkrečius skaičiavimus dėl pasikeitusio PVM įtakos Prekių kainai. PIRKĖJAS taip pat turi teisę inicijuoti Prekių kainos perskaičiavimą dėl pasikeitusio PVM.

## Įkainiai Pirkimo sutarties galiojimo laikotarpiu gali būti peržiūrimi:

4.8.1. Jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis (duomenų šaltinis – http://www.stat.gov.lt, Pagrindiniai Lietuvos Respublikos rodikliai), buvo didesnė nei 5 proc. arba mažesnė nei -5 proc. (t. y. įvyksta nurodyto procento defliacija) Prekių įkainiai perskaičiuojami pagal žemiau pateiktą formulę:

Cpn = Sn x (1 + I / 100), kur:

Cpn – perskaičiuotas Prekėms taikomas įkainis;

Sn – Pirkimo sutartyje numatytas Prekėms taikomas įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

4.8.2. Pirmas perskaičiavimas vykdomas ne anksčiau kaip po 12 (dvylikos) mėnesių nuo Pirkimo sutarties įsigaliojimo.

4.8.3. Vėlesnis perskaičiavimas atliekamas ne dažniau kaip praėjus 6 (šešiems) mėnesiams nuo paskutinio perskaičiavimo dienos.

4.8.4. Šalis, inicijuojanti Pirkimo sutarties įkainių perskaičiavimą, informuoja kitą Šalį raštu apie pageidavimą perskaičiuoti įkainius ir pateikia įrodymus, pagrindžiančius Pirkimo sutartyje nurodytų aplinkybių, suteikiančių teisę keisti Pirkimo sutarties įkainius, egzistavimą.

4.8.5. Įkainio perskaičiavimas taikomas tik tai Prekių daliai, kuri PIRKĖJO dar nebuvo apmokėta. Už Prekes, pristatytas iki susitarimo dėl Prekių įkainių perskaičiavimo pasirašymo dienos, PIRKĖJAS apmoka taikant iki tol galiojusius Prekių įkainius, o už Prekes, užsakytas po susitarimo pasirašymo dienos, TIEKĖJUI bus apmokama taikant naujus Prekių įkainius.

4.8.6. Perskaičiuoti įkainiai įforminami susitarimu prie šios Pirkimo sutarties, pasirašomu abiejų Sutarties Šalių ir įsigalioja nuo susitarimo pasirašymo datos, jei susitarime nenumatyta kitaip.

## Už Pirkimo sutartyje nenurodytas, tačiau su viešojo pirkimo objektu susijusias Prekes bus apmokėta ne didesnėmis nei užsakymo pateikimo dieną TIEKĖJO prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, TIEKĖJO pasiūlytomis, konkurencingomis ir rinką atitinkančiomis kainomis.

## Avansiniai mokėjimai nėra numatyti.

# Prekių kokybė, perdavimo ir priėmimo tvarka

* 1. Atskiri Prekių užsakymai pateikiami Šalims priimtinu būdu (el. paštu, elektronine užsakymo sistema ar kt.). Atskirame Prekių užsakyme turi būti nurodomas Prekių kiekis ir Pirkimo sutartyje numatytas pristatymo vietos adresas (-ai). Siekiant skatinti aplinkos užterštumo mažinimą, atskiro užsakymo vertė negali būti mažesnė nei 5000 (penki tūkstančiai) Eur su PVM, išskyrus atvejus:
     1. kai visa sutarties vertė mažesnė nei 5000 (penki tūkstančiai) eurų su PVM – tokiu atveju užsakomos visos Pirkimo sutartyje nurodytos Prekės;
     2. kai atliekamas paskutinis užsakymas;
     3. kai dėl mažesnės nei 5000 (penki tūkstančiai) eurų su PVM užsakymo vertės Šalys susitaria abipusiu Šalių sutarimu.
  2. Prekių pristatymo terminas ne ilgiau kaip: [nuo 2 iki 3 darbo dienų] kai atskiro Prekių užsakymo kaina mažesnė nei 10 000 Eur be PVM; [nuo 3 iki 10 darbo dienų] kai atskiro Prekių užsakymo kaina lygi 10 000 Eur be PVM ir mažesnė nei 100 000 Eur be PVM; [nuo 6 iki 14 darbo dienų] kai atskiro Prekių užsakymo kaina lygi arba didesnė nei 100 000 Eur be PVM. Terminas pradedamas skaičiuoti nuo kitos darbo dienos. Prekės pristatomos oficialiu Užsakovo darbo laiku. TIEKĖJAS, apie numatomą Prekių pristatymą turi informuoti PIRKĖJĄ ne vėliau kaip likus 48 val. iki numatomo pristatymo.
  3. Prekių pristatymo vieta: [PIRKĖJO nurodomas Prekių pristatymo adresas (-ai)].
  4. TIEKĖJAS pristato Prekes PIRKĖJUI „DDP“ (pristatyta, muitas sumokėtas) sąlygomis pagal „Incoterms“ taisykles, įskaitant Prekių iškrovimą ir (ar) perdavimą PIRKĖJUI, Pirkimo sutartyje nurodytoje vietoje (-se).
  5. Prekių atsitiktinio žuvimo ar sugedimo rizika pereina PIRKĖJUI tuo metu, kai TIEKĖJAS jas perduoda PIRKĖJUI. Jeigu TIEKĖJAS pristatė Prekes laikantis Pirkimo sutarties nuostatų ir apie tai raštu informavo PIRKĖJĄ, tačiau PIRKĖJAS dėl savo kaltės jų nepriėmė, Prekių atsitiktinio žuvimo ar sugedimo rizika pereina PIRKĖJUI nuo raštu gautos informacijos apie Prekių pristatymą.
  6. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių ir kitų veiksnių įtakos Prekių gabenimo ir sandėliavimo metu. Pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus (jei prekės turi išorinę pakuotę).
  7. Su Prekėmis turi būti pateikti visi tinkamam jų naudojimui būtini dokumentai (Prekių naudojimo instrukcijos ir pan.). Jeigu Techninėje specifikacijoje nėra nurodoma kitaip, Prekių tinkamam naudojimui būtini dokumentai turi būti pateikiami lietuvių kalba.
  8. Prekės perduodamos Pirkimo sutarties šalims pasirašant Prekių perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais po vieną kiekvienai šaliai. Šalys gali sutarti, kad jei tai aiškiai nurodyta sąskaitoje faktūroje, priėmimo-perdavimo aktu laikyti ir Šalių tinkamai įgaliotų asmenų patvirtintą ir pasirašytą sąskaitą faktūrą (toliau – perdavimo - priėmimo aktas). TIEKĖJAS pasirūpina, kad Prekės būtų pristatytos į priėmimo vietą (-as), iš anksto suderinus su PIRKĖJU. PIRKĖJAS įsipareigoja priimti tinkamai ir laiku pristatytas Prekes, atitinkančias Pirkimo sutartyje, Techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus, pasirašydamas Prekių perdavimo–priėmimo aktą ne vėliau kaip per 2 (dvi) darbo dienas nuo TIEKĖJO kreipimosi dienos, arba per šį terminą nurodyti pristatytų Prekių trūkumus TIEKĖJUI. Nuosavybės teisės į Prekes pereina PIRKĖJUI nuo Prekių perdavimo–priėmimo akto pasirašymo momento. Abiem šalims pasirašius Prekių perdavimo–priėmimo aktą, TIEKĖJAS įsipareigoja ne vėliau kaip per 2 (dvi) darbo dienas Pirkimo sutartyje nustatyta tvarka pateikti sąskaitą faktūrą, jei sąskaita faktūra neprilyginama Prekių perdavimo–priėmimo aktui.
  9. TIEKĖJAS garantuoja, kad Prekių perdavimo–priėmimo aktu perduotos Prekės atitinka Pirkimo sutartyje, Techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus. Jeigu Prekių perdavimo ir priėmimo metu nustatoma, kad Prekės neatitinka Pirkimo sutartyje, Techninėje specifikacijoje ir (ar) Lietuvos Respublikoje galiojančiuose teisės aktuose nustatytų reikalavimų, PIRKĖJAS turi teisę nepasirašyti Prekių perdavimo–priėmimo akto, raštu TIEKĖJUI nurodydamas pristatytų Prekių trūkumus. TIEKĖJAS, gavęs šiame Pirkimo sutarties punkte nurodytą PIRKĖJO pranešimą, privalo pristatyti Pirkėjui Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytus reikalavimus atitinkančias Prekes arba visus PIRKĖJO nurodytus Prekių trūkumus pašalinti taip, kad PIRKĖJUI perduodamos Prekės visiškai atitiktų Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytus reikalavimus.
  10. Jeigu TIEKĖJAS per PIRKĖJO nurodytą terminą PIRKĖJO nurodytų Prekių trūkumų nepašalina ir nepristato Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytų reikalavimų atitinkančių Prekių, PIRKĖJAS įgyja teisę imtis visų reikiamų savo teisių gynybos priemonių, įskaitant bet neapsiribojant, Pirkimo sutartyje numatytų netesybų taikymą, Pirkimo sutarties nutraukimą ir (arba) Pirkimo sutarties įvykdymo užtikrinimo priemonių taikymą bei nuostolių išieškojimą.

# Garantiniai įsipareigojimai

* 1. TIEKĖJAS užtikrina, kad Prekės yra kokybiškos, neturi paslėptų trūkumų, tinkamos naudoti pagal jų paskirtį, atitinka Pirkimo sutartyje ir Techninėje specifikacijoje nustatytus reikalavimus, taip pat perkamų Prekių aprašymus, Prekių svorį bei Prekių kokybę nustatančių dokumentų reikalavimus.

# Atsakomybė

## Pirkimo sutarties šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti savo įsipareigojimus, prisiimtus Pirkimo sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Pirkimo sutarties šalies prisiimtų įsipareigojimų įvykdymą.

## PIRKĖJUI laiku nesumokėjus TIEKĖJUI dėl PIRKĖJO kaltės, TIEKĖJAS turi teisę reikalauti 0,02 proc. nuo vėluojamos sumokėti sumos dydžio delspinigių už kiekvieną uždelstą kalendorinę dieną.

## Jeigu TIEKĖJAS nevykdo, netinkamai vykdo ar vėluoja vykdyti sutartinius įsipareigojimus per Pirkimo sutartyje ir (ar) Techninėje specifikacijoje nurodytus terminus, PIRKĖJUI raštu pareikalavus, TIEKĖJAS turi sumokėti 5 proc. dydžio baudą nuo nepristatytų, pavėluotai pristatytų ar netinkamų Prekių kainos už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną. PIRKĖJAS baudą TIEKĖJUI gali išskaičiuoti iš TIEKĖJUI pagal Pirkimo sutartį mokėtinų sumų.

## PIRKĖJUI neįvykdžius pareigos per Pirkimo sutarties galiojimo terminą nupirkti Prekių už ne mažiau kaip [nuo 50 iki 100] procentų Pradinės sutarties vertės ir Šalims nepratęsus Pirkimo sutarties galiojimo, PIRKĖJAS sumoka 10 (dešimt) procentų nuo neišpirktos Pirkimo sutarties kainos dydžio baudą.

* 1. Jei PIRKĖJAS Prekių perdavimo-priėmimo metu atlikęs kontrolinį svėrimą nustato, kad faktiškai pristatytos pasvertos Prekės svoris yra mažesnis nei nurodytas jos svoris krovinio Perdavimo-priėmimo akte daugiau nei 3 (tris) procentus, TIEKĖJAS, PIRKĖJUI pareikalavus, moka 500 (penkių šimtų) EUR dydžio baudą. Atliekant šiame punkte nurodytus kontrolinius svėrimus dalyvauja taip pat ir TIEKĖJO atstovas (tas Prekes pristatančios transporto priemonės vairuotojas). Jei nustatoma, kad faktiškai pristatytos pasvertos Prekės svoris yra didesnis nei nurodytas jos svoris krovinio Perdavimo-priėmimo akte daugiau nei 3 (tris) procentus, PIRKĖJAS už papildomą atvežtą Prekės svorį moka pagal nustatytą Prekės įkainį.

## Netesybų sumokėjimas neatleidžia Pirkimo sutarties Šalių nuo pareigos vykdyti Pirkimo sutartyje prisiimtus įsipareigojimus.

## Nutraukus Pirkimo sutartį dėl TIEKĖJO padaryto esminio Pirkimo sutarties pažeidimo, TIEKĖJAS privalo sumokėti 10 (dešimt) proc. nuo Pradinės sutarties vertės, kuri laikytina minimaliais PIRKĖJO nuostoliais. Baudos sumokėjimas nesiejamas su visišku PIRKĖJO patirtų nuostolių atlyginimu ir neatleidžia TIEKĖJO nuo pareigos juos visiškai atlyginti. PIRKĖJAS turi teisę išskaičiuoti baudą iš TIEKĖJUI mokėtinų sumų, o jei mokėtinų sumų nėra, TIEKĖJAS privalo sumokėti baudą per 5 (penkias) darbo dienas nuo PIRKĖJO rašytinio pareikalavimo gavimo dienos.

## Jei TIEKĖJAS vykdydamas Pirkimo sutartį nesilaiko galiojančių teisės aktų reikalavimų arba nevykdo arba netinkamai vykdo šioje Pirkimo sutartyje numatytus įsipareigojimus, ir dėl to bet kuris trečiasis asmuo (kompetentingos įgaliotos valstybinės institucijos ar organizacijos ir pan.) pritaiko baudas ar kitas sankcijas PIRKĖJUI, ir (ar) PIRKĖJAS patiria nuostolių, TIEKĖJAS įsipareigoja atlyginti PIRKĖJUI visus jo dėl to patirtus tiesioginius ir netiesioginius nuostolius ar žalą bei papildomas išlaidas.

## TIEKĖJAS visais atvejais atsako už Prekių tiekimo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta PIRKĖJUI, jo darbuotojams ar bet kokiems tretiesiems asmenims ir jų turtui.

## TIEKĖJUI netinkamai vykdant savo sutartinius įsipareigojimus PIRKĖJAS turi teisę, neapribodamas kitų, Pirkimo sutartyje ir teisės aktuose numatytų savo teisių gynimo priemonių taikymo galimybių, už įsipareigojimų nevykdymą taikyti vienašalį išskaitymą iš visų pagal Pirkimo sutartį TIEKĖJUI mokėtinų sumų (pranešant prieš tai TIEKĖJUI raštu), o, jei jų nepakaktų, ir iš TIEKĖJO pateiktų prievolių įvykdymo užtikrinimų (pranešant prieš tai TIEKĖJUI raštu), Pirkimo sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Pirkimo sutarties nutraukimo bei kitų sankcijų taikymo.

## Šalys susitaria, kad Pirkimo sutartyje nustatytos netesybos nėra nepagrįstai didelės – netesybos laikomos teisingomis ir minimalia neginčijama nukentėjusios Šalies patirtų nuostolių suma, patirta dėl Šalies padaryto Pirkimo sutarties pažeidimo.

## TIEKĖJAS privalo užtikrinti, kad Sutarties vykdymo metu pats TIEKĖJAS ir jo subtiekėjai ar kiti Sutarties vykdymui pasitelkti tretieji asmenys ar šių subjektų darbuotojai (fiziniai asmenys) bei bet kurio šių subjektų tiekiamos prekės nekels grėsmės nacionaliniam Lietuvos Respublikos saugumui.

# Force Majeure

## Šalis atleidžiama nuo atsakomybės už Pirkimo sutarties neįvykdymą, jeigu ji įrodo, kad Pirkimo sutartis neįvykdyta dėl aplinkybių, kurių ji negalėjo kontroliuoti bei protingai numatyti Pirkimo sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).

## Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

## Šalis negalinti vykdyti pagal Pirkimo sutartį savo įsipareigojimų dėl nenugalimos jėgos aplinkybių veikimo privalo raštu apie tai pranešti kitai Šaliai per 10 (dešimt) dienų nuo tokių aplinkybių atsiradimo pradžios.

## Nenugalimos jėgos aplinkybėms pasibaigus, toliau vykdomi Pirkimo sutartyje numatyti Šalių įsipareigojimai, jei Šalys nesusitarta kitaip.

## Jeigu nenugalimos jėgos aplinkybės trunka ilgiau kaip 30 (trisdešimt) kalendorinių dienų, tuomet Šalis turi teisę nutraukti Pirkimo sutartį, įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos aplinkybės vis dar tęsiasi, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Pirkimo sutarties galiojimas, stabdymas ir pratęsimas

## Pirkimo sutartis įsigalioja [ją pasirašius abiem Šalims ir TIEKĖJUI pateikus reikalaujamą Pirkimo sutarties įvykdymo užtikrinimą (jeigu taikomas)] *arba* [PIRKĖJO pasirinkta Pirkimo sutarties įsigaliojimo data] bei galioja kol įvykdomi visi sutartiniai įsipareigojimai arba Pirkimo sutartis nutraukiama.

* 1. Prekių tiekimo laikotarpis nustatomas iki PIRKĖJAS nuperka Prekių už visą Pradinės sutarties vertę, bet ne ilgiau nei [PIRKĖJO pasirinktas Prekių tiekimo laikotarpis mėnesiais] mėnesių nuo Pirkimo sutarties įsigaliojimo dienos.

## PIRKĖJUI Prekių tiekimo laikotarpio metu nenupirkus Prekių už ne mažiau kaip [nuo 50 iki 100] procentų Pradinės sutarties vertės arba neviršijus Pradinės sutarties vertės, Prekių tiekimo laikotarpis abipusiu Šalių sutarimu gali būti pratęsiamas ne ilgesniems kaip 12 (dvylikos) mėnesių laikotarpiams. Bendras Prekių tiekimo laikotarpis, įskaitant pratęsimus, negali būti ilgesnis nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## Jei kuri nors Pirkimo sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Pirkimo sutarties nuostatų galiojimui.

## Pirkimo sutarties vykdymas gali būti stabdomas ir/arba Prekių tiekimo laikotarpis nukeliamas esant bent vienai iš šių aplinkybių, ne ilgesniam laikotarpiui, nei nurodytos aplinkybės tęsiasi:

## esant nenugalimos jėgos (force majeure) aplinkybėms – Pirkimo sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Pirkimo sutarties;

## esant bet kokiam uždelsimui, kliūtims ar trukdymams, atsiradusiems dėl PIRKĖJO kaltės;

## esant nenumatytoms aplinkybėms, jei tokių aplinkybių kiekviena Pirkimo sutarties šalis, būdama protinga ir apdairi, negalėjo iš anksto numatyti;

## sustabdžius PIRKĖJUI Prekių pirkimui skirtą finansavimą.

## Atsiradus Pirkimo sutarties stabdymo aplinkybėms ir PIRKĖJUI (ne)pripažinus TIEKĖJO nurodytas aplinkybes (jei prašymą sustabdyti Pirkimo sutartyje numatytų Prekių tiekimą teikia TIEKĖJAS) pateisinamomis, PIRKĖJAS priima sprendimą dėl Prekių pristatymo termino (ne)stabdymo ir informuoja TIEKĖJĄ apie tai raštu per 5 (penkias) darbo dienas nuo TIEKĖJO prašymo sustabdyti Pirkimo sutartyje numatytų Prekių tiekimą gavimo.

## TIEKĖJAS privalo nedelsiant, bet ne vėliau kaip per 1 (vieną) darbo dieną, sustabdyti Prekių arba jų dalies tiekimą, gavęs raštišką pranešimą iš PIRKĖJO, kuriame prašoma sustabdyti Pirkimo sutartyje numatytų Prekių arba jų dalies tiekimą.

## Šalys susitaria, kad Pirkimo sutartyje numatytų Prekių tiekimo sustabdymo terminas į Pirkimo sutarties vykdymo terminą nėra įskaičiuojamas, jo metu Prekės neteikiamos ir už šį periodą PIRKĖJAS TIEKĖJUI nemoka jokių periodinių mokėjimų, baudų ar prastovų. Šalys taip pat susitaria, kad Prekių tiekimo sustabdymas nereiškia Pirkimo sutarties nutraukimo.

## Prekių tiekimo termino pratęsimas, atnaujinimas įforminamas Šalių rašytiniu susitarimu, kuris tampa neatsiejama Pirkimo sutarties dalimi.

## Prekių tiekimo terminas gali būti pratęsiamas šiais atvejais:

## sustabdžius Pirkimo sutarties vykdymą;

## kai numatoma galimybė įsigyti papildomą Prekių kiekį pagal šią Pirkimo sutartį ir dėl to reikalinga pratęsti Prekių tiekimo terminą.

## kai dėl valdžios institucijų sprendimų, teisės aktų pasikeitimų, dėl PIRKĖJO veiksmų ir kitų Pirkimo sutartyje nurodytų aplinkybių, sąlygojančių Prekių tiekimo termino pratęsimą, reikalinga partęsti Prekių tiekimo terminą.

## [Pratęsus Prekių tiekimo laikotarpį ar Prekių pristatymo terminus, TIEKĖJAS atitinkamai savo sąskaita ne vėliau kaip iki užtikrinimo galiojimo termino pabaigos turi pratęsti Pirkimo sutarties įvykdymo užtikrinimui pateikto dokumento galiojimo terminą ir pateikti jį PIRKĖJUI per 3 (tris) darbo dienas nuo termino pratęsimo dienos.] Sąlyga taikoma, jei taikomas Pirkimo sutarties įvykdymo užtikrinimas.

# Pirkimo sutarties keitimas ir nutraukimas

* 1. Pirkimo sutarties sąlygos sutarties galiojimo laikotarpiu gali būti keičiamos Pirkimo sutartyje ir Viešųjų pirkimų įstatyme nustatyta tvarka ir atvejais. Pirkimo sutarties keitimas galioja tik tuo atveju, jeigu jis yra sudaromas rašytiniu Pirkimo sutarties šalių susitarimu. Šalių susitarimai dėl Pirkimo sutarties keitimo tampa neatskiriama Pirkimo sutarties dalimi.

# Pirkimo sutarties vykdymo metu Prekės gali būti keičiamos, PIRKĖJUI pareikalavus, kad Prekės atitiktų Pirkimo sutarties 3.3.13. ir 3.3.14. reikalavimus.

* 1. Pirkimo sutarties sąlygų keitimu nebus laikomas Pirkimo sutarties sąlygų koregavimas Pirkimo sutartyje numatytais atvejais.
  2. Šalis, inicijuojanti Pirkimo sutarties pakeitimą, pateikia kitai Šaliai raštišką prašymą keisti Pirkimo sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Pirkimo sutarties sąlygą kita Šalis motyvuotai atsako per 5 (penkias) darbo dienas. Šalims nesutarus dėl Pirkimo sutarties sąlygų keitimo, Pirkimo sutartis nekeičiama. Šalims tarpusavyje susitarus dėl Pirkimo sutarties sąlygų keitimo, Pirkimo sutarties keitimai įforminami Šalių susitarimu, kuris yra neatskiriama Pirkimo sutarties dalis.
  3. Pirkimo sutartis gali būti nutraukta:
     1. rašytiniu abipusiu Šalių susitarimu (išskyrus, esant esminiam Pirkimo sutarties pažeidimui);
     2. Pirkimo sutartyje nustatytais atvejais ir tvarka;
     3. kitais Lietuvos Respublikos civilinio kodekso bei Viešųjų pirkimų įstatymo nustatytais atvejais.
  4. PIRKĖJAS, nesikreipdamas į teismą, gali vienašališkai nutraukti Pirkimo sutartį, raštu įspėjęs TIEKĖJĄ prieš 10 (dešimt) kalendorinių dienų, jeigu:
     1. TIEKĖJUI iškeliama restruktūrizavimo arba bankroto byla, TIEKĖJAS likviduojamas, sustabdo savo ūkinę veiklą arba kai įstatymuose ar kituose teisės aktuose nustatyta tvarka susidaro analogiška situacija ir šios aplinkybės trukdo tinkamai laiku vykdyti Pirkimo sutartimi prisiimtus įsipareigojimus;
     2. buvo padarytas esminis Pirkimo sutarties pažeidimas, kaip tai numatyta Pirkimo sutartyje ir (ar) Lietuvos Respublikos civiliniame kodekse.
     3. Pirkimo sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį;
     4. paaiškėjo, kad TIEKĖJAS, su kuriuo sudaryta Pirkimo sutartis, turėjo būti pašalintas iš viešojo pirkimo procedūros pagal Viešųjų pirkimų įstatymo 46 straipsnio 1 dalį;
     5. paaiškėjo, kad su TIEKĖJU neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
  5. Esminiais TIEKĖJO Pirkimo sutarties pažeidimais laikomi:
     1. jeigu vėluojama pristatyti Prekes daugiau nei 2 (dvi) darbo dienas ir (ar) Prekės neatitinka Pirkimo sutartyje ir (ar) Techninėje specifikacijoje numatytų reikalavimų ir TIEKĖJAS neištaiso Prekių tiekimo trūkumų per PIRKĖJO nurodytą terminą;
     2. jeigu TIEKĖJAS dėl savo kaltės negali ir (arba) atsisako vykdyti Pirkimo sutartyje numatytus įsipareigojimus ar bet kurią jų dalį, nepriklausomi nuo tokios dalies vertės;
     3. jeigu TIEKĖJAS be PIRKĖJO raštiško sutikimo pakartotinai pakeičia Pirkimo sutarties vykdymui pasitelktą subtiekėją ir (ar) specialistą.
     4. jeigu TIEKĖJAS padidina Prekės kainą ir nevykdo prisiimtų įsipareigojimų už Pirkimo sutartyje nustatytą Prekės kainą;
     5. TIEKĖJAS Pirkimo sutartyje numatytais atvejais nepateikia Pirkimo sutarties įvykdymo užtikrinimo dokumento ar nepratęsia jo galiojimo termino (jei taikoma).
     6. kiti Pirkimo sutartyje esminiais pažeidimais įvardinti atvejai.
  6. PIRKĖJAS nesant TIEKĖJO kaltės, turi teisę vienašališkai nutraukti Pirkimo sutartį įspėjęs apie tai TIEKĖJĄ ne vėliau kaip prieš 30 (trisdešimt) kalendorinių dienų, nepaisydamas to, kad TIEKĖJAS jau pradėjo ją vykdyti. Šiuo atveju PIRKĖJAS privalo sumokėti TIEKĖJUI už iki Pirkimo sutarties nutraukimo tinkamas ir Pirkimo sutarties sąlygas atitinkančias pristatytas Prekes ir atlyginti kitas protingas išlaidas, kurias TIEKĖJAS, norėdamas įvykdyti Pirkimo sutartį, padarė iki pranešimo apie Pirkimo sutarties nutraukimą gavimo iš PIRKĖJO momento.
  7. TIEKĖJAS, nesikreipdamas į teismą, gali vienašališkai nutraukti Pirkimo sutartį, raštu įspėjęs PIRKĖJĄ apie Pirkimo sutarties nutraukimą ne vėliau kaip prieš 20 (dvidešimt) kalendorinių dienų, jeigu PIRKĖJAS ne dėl TIEKĖJO kaltės arba nenugalimos jėgos aplinkybių vėluoja atlikti mokėjimą daugiau kaip 30 (trisdešimt) kalendorinių dienų ar padaro kitą esminį Pirkimo sutarties pažeidimą, kaip tai numatyta Lietuvos Respublikos civiliniame kodekse.
  8. Jei PIRKĖJAS sustabdo Pirkimo sutarties vykdymą daugiau nei 60 (šešiasdešimt) dienų ne dėl TIEKĖJO kaltės ir ne dėl aplinkybių, kurių atsiradimo rizika tenka TIEKĖJUI, TIEKĖJAS gali rašytiniu pranešimu pareikalauti leidimo atnaujinti Prekių tiekimą per 30 (trisdešimt) kalendorinių dienų, o tokio leidimo negavęs Pirkimo sutartį nutraukti apie tai raštu pranešdamas PIRKĖJUI.
  9. Jeigu Pirkimo sutarties vykdymas sustabdomas ilgiau nei 90 (devyniasdešimt) dienų, kiekviena Pirkimo sutarties Šalis gali vienašališkai nutraukti Pirkimo sutartį, pranešdama apie tai kitai Šaliai raštu ne vėliau kaip prieš 10 (dešimt) kalendorinių dienų.
  10. Pirkimo sutarties nutraukimas nepanaikina teisės reikalauti sumokėti netesybas, numatytas Pirkimo sutartyje už sutartinių įsipareigojimų nevykdymą ar netinkamą vykdymą iki Pirkimo sutarties nutraukimo, ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Pirkimo sutartį, kaip numatyta Pirkimo sutarties nuostatose.

# Subtiekėjų pasitelkimas ir keitimas

## Pirkimo sutarties vykdymui TIEKĖJAS pasitelkia Pirkimo sutarties priede nurodytus subtiekėjus bei ūkio subjektus, kurių pajėgumais remiasi.

## TIEKĖJAS atsako už visus pagal Pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.

## Sudarius Pirkimo sutartį, tačiau ne vėliau negu Pirkimo sutartis pradedama vykdyti, TIEKĖJAS įsipareigoja PIRKĖJUI pranešti tuo metu žinomų subtiekėjų pavadinimus, kontaktinius duomenis ir jų atstovus.

## Tiekėjas neturi teisės keisti subtiekėjų be Pirkėjo raštiško sutikimo. Pakartotinis šio Pirkimo sutarties punkto nesilaikymas bus laikomas esminiu Pirkimo sutarties pažeidimu.

## Subtiekėjų keitimas ar naujų subtiekėjų pasitelkimas galimas tik tuomet, kai TIEKĖJAS PIRKĖJUI pateikia pagrįstą prašymą dėl subtiekėjo, kuris nurodytas Pirkimo sutartyje, keitimo ar naujo subtiekėjo pasitelkimo, naujo ar keičiamo subtiekėjo, kurio pajėgumais rėmėsi TIEKĖJAS, atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus ir subtiekėjo pašalinimo pagrindų nebuvimą patvirtinančius dokumentus. Pirkėjui raštu sutikus su subtiekėjo pakeitimu ar naujo subtiekėjo pasitelkimu, PIRKĖJAS kartu su TIEKĖJU raštu sudaro susitarimą dėl subtiekėjo pakeitimo ar naujo subtiekėjo pasitelkimo, kurį pasirašo Šalys. Šis susitarimas yra neatskiriama Pirkimo sutarties dalis.

## Tuo atveju, jei keičiamas subtiekėjas, už kurį vertinant TIEKĖJO pasiūlymą, suteikti papildomi ekonominio naudingumo balai, TIEKĖJAS gali siūlyti tik tokį subtiekėją, kurio kvalifikacija būtų ne žemesnė nei subtiekėjo, kuris keičiamas.

## Jei PIRKĖJAS turi pagrįstų įtarimų, kad subtiekėjas nekompetentingas vykdyti nustatytas pareigas, jis gali reikalauti, kad TIEKĖJAS surastų kitą subtiekėją, kuris netenkintų pirkimo sąlygose nurodytų pašalinimo pagrindų ir turėtų kvalifikaciją, atitinkančią pirkimo dokumentuose nustatytus kvalifikacijos reikalavimus (kai remiamasi kvalifikacijai atitikti). PIRKĖJAS raštišku prašymu kreipiasi į TIEKĖJĄ dėl šio subtiekėjo pakeitimo, nurodydamas motyvus. TIEKĖJAS, gavęs PIRKĖJO prašymą dėl subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Pirkimo sutarties vykdymui bei gauti PIRKĖJO sutikimą jo paskyrimui.

## Jei TIEKĖJAS ne dėl PIRKĖJO kaltės per 15 (penkiolika) kalendorinių dienų nuo tos dienos, kai paaiškėja, kad subtiekėjas nekompetentingas vykdyti nustatytas pareigas, į jo vietą nepaskiria kito subtiekėjo su ne žemesne kvalifikacija (kai remiamasi kvalifikacijai atitikti), tai bus laikoma esminiu Pirkimo sutarties pažeidimu**,** ir PIRKĖJAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.

## Subtiekėjams pageidaujant, PIRKĖJAS su jais atsiskaitys tiesiogiai. Apie šią galimybę PIRKĖJAS subtiekėją informuos atskiru pranešimu per 3 (tris) kalendorines dienas nuo informacijos iš TIEKĖJO apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 5 (penkias) kalendorines dienas informuoti PIRKĖJĄ. Tokiu atveju su PIRKĖJU, TIEKĖJU ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka.

## Trišalė sutartis turi būti sudaryta ne vėliau kaip iki pirmojo PIRKĖJO atsiskaitymo su subtiekėju. Šioje sutartyje nurodoma TIEKĖJO teisė prieštarauti nepagrįstiems mokėjimams.

## Subtiekėjas, prieš pateikdamas sąskaitą PIRKĖJUI, turi ją suderinti su TIEKĖJU. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. PIRKĖJO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią PIRKĖJAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas PIRKĖJUI, atitinkamai į jas neįtraukia subtiekėjo tiesiogiai PIRKĖJUI pateiktų ir TIEKĖJUI patvirtintų sąskaitų sumų.

## Tiesioginis atsiskaitymas su subtiekėju neatleidžia TIEKĖJO nuo jo prisiimtų įsipareigojimų pagal Pirkimo sutartį.

## Atsiskaitymai su subtiekėju atliekami trišalėje sutartyje nurodytomis kainomis.

## Jei tiesioginio atsiskaitymo metu paaiškėja, kad Subtiekėjo nurodyti faktiniai kiekiai / apimtys / mokėtinos sumos nesutampa su Pirkimo sutartyje nurodytomis, rizika prieš PIRKĖJĄ tenka TIEKĖJUI ir neatitikimai pašalinami TIEKĖJO sąskaita.

# Pirkimo sutarties įvykdymo užtikrinimas

*(Kai taikomas Pirkimo sutarties įvykdymo užtikrinimas 12.1-12.9 p.):*

## [Tiekėjas ne vėliau kaip per 5 (penkias) darbo dienas nuo Pirkimo sutarties pasirašymo dienos Pirkimo sutarties prievolių įvykdymo užtikrinimui privalo [pateikti Lietuvos Respublikoje ar užsienio valstybėje registruoto banko garantiją *arba* draudimo bendrovės laidavimo raštą su polisu, kuris turi būti savarankiškas reikalavimas] *arba* [atlikti Pirkimo sutarties įvykdymo užtikrinimo vertės dydžio įmoką į PIRKĖJO nurodytą banko sąskaitą].

## Pirkimo sutarties įvykdymo užtikrinimo vertės dydis: [5-10] proc. nuo Pradinės sutarties vertės.

## Pirkimo sutarties įvykdymo užtikrinimas turi būti besąlyginis ir neatšaukiamas, ir turi galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio TIEKĖJO sutartinio įsipareigojimo vykdymo termino pabaigos.

## Jei TIEKĖJAS per Pirkimo sutartyje nurodytą laikotarpį Pirkimo sutarties įvykdymo užtikrinimo nepateikia, laikoma, kad Pirkimo sutartis neįsigalioja ir TIEKĖJAS atsisakė sudaryti Pirkimo sutartį.

## Pirkimo sutarties įvykdymo užtikrinimas yra skirtas visų TIEKĖJO sutartinių įsipareigojimų įvykdymo užtikrinimui, įskaitant, bet neapsiribojant, netesybų mokėjimui užtikrinti. Jei Pirkimo sutartis yra nutraukiama dėl bet kokios priežasties, Pirkimo sutarties įvykdymo užtikrinimas gali būti panaudotas bet kokiai iš TIEKĖJO PIRKĖJUI priklausančiai pinigų sumai susigrąžinti. Pirkimo sutarties įvykdymo užtikrinimu PIRKĖJAS gali pasinaudoti, nepriklausomai nuo Pirkimo sutarties nutraukimo.

## PIRKĖJAS gali pasinaudoti Pirkimo sutarties įvykdymo užtikrinimu, esant bet kuriai iš žemiau nurodytų aplinkybių:

## TIEKĖJAS nevykdo arba netinkamai vykdo savo įsipareigojimus pagal Pirkimo sutartį;

## TIEKĖJAS, per protingai nustatytą laikotarpį, neįvykdo PIRKĖJO nurodymo ištaisyti Prekių trūkumus;

## TIEKĖJAS be pateisinamos priežasties (ne Pirkimo sutartyje nustatytais atvejais) vienašališkai nutraukia Pirkimo sutartį.

## Pratęsus TIEKĖJO sutartinių įsipareigojimų įvykdymo terminą, atitinkamai turi būti pratęstas ir Pirkimo sutarties įvykdymo užtikrinimo galiojimo terminas. TIEKĖJAS turi užtikrinti, kad pratęsiant Pirkimo sutarties įvykdymo užtikrinimo terminą neatsirastų laikotarpis, per kurį TIEKĖJO prievolių vykdymas būtų neužtikrintas.

## Pirkimo sutarties įvykdymo užtikrinimas ir (ar) užtikrinimą patvirtinantis dokumentas per 5 (penkias) darbo dienas nuo TIEKĖJO rašytinio pareikalavimo pateikimo momento grąžinamas TIEKĖJUI, jei jis laiku ir tinkamai įvykdė visus sutartinius įsipareigojimus arba Pirkimo sutarties įvykdymo užtikrinimas tapo nebereikalingas dėl kitų priežasčių.

## Kai Pirkimo sutarties trukmė ilgesnė nei 1 (vieni) metai, TIEKĖJAS gali pateikti tokios pat vertės dydžio Pirkimo sutarties įvykdymo užtikrinimą ne visam Pirkimo sutarties galiojimui, tačiau ne trumpesniam nei 1 (vienerių) metų laikotarpiui. Tokiu atveju, Pirkimo sutarties įvykdymo užtikrinimo galiojimo terminą TIEKĖJAS privalo pratęsti ne vėliau nei pasibaigia pateikto Pirkimo sutarties įvykdymo užtikrinimo galiojimo terminas. Pirkimo sutarties įvykdymo užtikrinimo galiojimo termino pratęsimo (kai Pirkimo sutarties užtikrinimas pateiktas trumpesniam laikui, nei Pirkimo sutarties galiojimas) tvarkos pažeidimas laikomas esminiu Pirkimo sutarties pažeidimu.]

## Pasirinkus netaikyti Pirkimo sutarties įvykdymo užtikrinimo (12.1. p.):

## [Pirkimo sutarties įvykdymo užtikrinimas netaikomas.]

# Susirašinėjimas

## Visi pranešimai, sutikimai ir kitas susižinojimas, kuriuos Šalis gali pateikti pagal šią Pirkimo sutartį, teikiami lietuvių kalba. Visa informacija, įspėjimai ar pranešimai, susiję su šia Pirkimo sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai Pirkimo sutarties rekvizituose nurodytais adresais kitai Pirkimo sutarties Šaliai. Pranešimai kitai Pirkimo sutarties Šaliai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos.

## Jei pasikeičia Šalies adresas ir (ar) kiti Pirkimo sutartyje nurodyti duomenys, tokia Šalis turi informuoti kitą Šalį pranešdama ne vėliau, kaip per 3 (tris) darbo dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Pirkimo sutarties sąlygoms arba ji negavo jokio pranešimo, išsiųsto pagal tuos duomenis.

# Asmens duomenų tvarkymas

## Vykdydamos Pirkimo sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Pirkimo sutarčiai vykdyti duomenų tvarkymo teisėtumas grindžiamas būtinybe įvykdyti Pirkimo sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Pirkimo sutarčiai vykdyti, apie tai, kad jų asmens duomenys bus Šalių tvarkomi Pirkimo sutarties vykdymo tikslais.

## Kiekviena Šalis kitos Šalies pateiktus jos darbuotojų, įgaliotų asmenų, subtiekėjų darbuotojų ar kitų atstovų, taip pat kitų asmenų duomenis tvarkys šios Pirkimo sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.

## Kiekviena Šalis kitos Šalies pateiktus asmens duomenis saugos visą Pirkimo sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

## Kiekviena Šalis kitos Šalies pateiktus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių Prekių teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems Prekių teikėjams, Viešųjų pirkimų tarnybai, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. TIEKĖJAS PIRKĖJO pateiktus asmens duomenis gali teikti asmenims, kuriuos jis turi teisę pasitelkti šios Pirkimo sutarties vykdymui.

## Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.

## Šalys pažymi, kad fiziniai asmenys, kurie yra pasitelkti Pirkimo sutarčiai su Šalimis vykdyti ir išvardinti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

## Asmens duomenų tvarkymas gali būti aptariamas papildomu Šalių susitarimu, pridedamu prie Pirkimo sutarties (kai jis yra sudaromas).

# Ginčų sprendimo tvarka

## Dėl Pirkimo sutarties kylantys ginčai sprendžiami derybų būdu, o per 30 (trisdešimt) dienų nuo derybų pradžios nepavykus išspręsti ginčo derybų būdu, ginčas bus sprendžiamas Lietuvos Respublikos civilinio proceso kodekso nustatyta tvarka Lietuvos Respublikos teismuose.

# Baigiamosios nuostatos

## Pirkimo sutarčiai ir visoms iš šios Pirkimo sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Pirkimo sutartis sudaryta ir turi būti aiškinama pagal Lietuvos Respublikos teisę.

## Visus kitus klausimus, kurie neaptarti Pirkimo sutartyje, reguliuoja Lietuvos Respublikos teisės aktai.

## TIEKĖJAS neturi teisės perleisti visų arba dalies teisių ir pareigų pagal Pirkimo sutartį jokiai trečiajai Šaliai be išankstinio raštiško kitos Šalies sutikimo.

## Šalys supranta ir patvirtina, kad Pirkimo sutarties ir Pirkimo sutarties priedų sąlygos nelaikomos konfidencialia informacija. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šią Pirkimo sutartį pasirašantis TIEKĖJO atstovas patvirtina, kad veikia neviršydamas jam suteiktų įgalinimų, kurie jam suteikti nepažeidžiant Lietuvos Respublikos įstatymų, TIEKĖJO įstatų ir (ar) kitų steigimo dokumentų, TIEKĖJO valdymo organų sprendimų bei jais patvirtintų reglamentų ir kitų teisės aktų reikalavimų.

## Šią Pirkimo sutartį pasirašantys Šalių atstovai patvirtina, kad Pirkimo sutartis sudaryta be ekonominio spaudimo, laisva Pirkimo sutarties Šalių valia, ją pasirašantys Pirkimo sutarties Šalių atstovai Pirkimo sutartį perskaitė, suprato jos turinį, pasekmes ir jos sudarymas visiškai atitinka Šalių valią, ketinimus ir interesus.

## Pirkimo sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai.

## Pirkimo sutarties priedas yra neatskiriama sudedamoji Pirkimo sutarties dalis.

|  |  |  |
| --- | --- | --- |
| PIRKĖJAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už Pirkimo sutarties vykdymą atsakingas asmuo:  [vardas, pavardė, pareigos]  [Tel.] |  | Už Pirkimo sutarties vykdymą atsakingas asmuo:  [vardas, pavardė, pareigos]  [Tel.] |
| Už Pirkimo sutarties, jos pakeitimų paskelbimą atsakingas asmuo:  [vardas, pavardė, pareigos]  [Tel.]  Atstovaujantis asmuo |  | Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Pirkimo sutarties [CPO pirkimo numeris] priedas „TIEKĖJO pasiūlymas“**

Prekių Techninė specifikacija ir kainos

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekės kodas** | **Prekės pavadinimas, identifikaciniai duomenys, aprašymas** | **Prekės vnt. įkainis už 1 toną, Eur**  **be PVM** | **PVM** | **Prekės vnt. įkainis už 1 toną, Eur**  **su PVM** |
| 1. |  | Specifikacija: [PIRKĖJO pasirinkta Prekė, jos techninė specifikacija, kiti Prekės identifikavimo duomenys] | [TIEKĖJO pasiūlyta Prekės kaina eurais be PVM] | PVM, eurais | [TIEKĖJO pasiūlyta Prekės kaina eurais su PVM] |
| ... | ... | ... | ... | ... | ... |

2. Pradinės sutarties vertė: [lygi maksimaliai pirkimui skirtai lėšų sumai pirkimo dokumentuose ir Pirkimo sutartyje nurodytų Prekių įsigijimui TIEKĖJO pasiūlyme nurodytais įkainiais] Eur be PVM.

3. TIEKĖJO subtiekėjai

3.1. TIEKĖJO subtiekėjai, kurių pajėgumais remiamasi siekiant atitikti kvalifikacinius reikalavimus: [TIEKĖJO subtiekėjai, kurių pajėgumais remiamasi siekiant atitikti kvalifikacinius reikalavimus]

3.2. Kiti TIEKĖJO subtiekėjai: [TIEKĖJO subtiekėjai, kurių pajėgumais remiamasi vykdant Pirkimo sutartį]

3.3. Kiti ūkio subjektai, kurių pajėgumais remiamasi vykdant Pirkimo sutartį: [kiti ūkio subjektai, kurių pajėgumais remiamasi vykdant Pirkimo sutartį]

3.4. TIEKĖJO subtiekėjai, už kuriuos vertinant TIEKĖJO pasiūlymą, suteikti papildomi ekonominio naudingumo balai: [TIEKĖJO subtiekėjai, už kurį vertinant TIEKĖJO pasiūlymą suteikti papildomi ekonominio naudingumo balai]

4. Užsakymų teikimo forma [vienkartinis užsakymas arba pagal atskirus Užsakovo užsakymus].